Heftanîn de destanêko newe yê xoverdayîşî nusîyeno. Her game de Heftanîn pê destananê çêran dewirêkê neweyî dano destpêkerdene. Gerîla Kawa; pê bawerî, îrade, çek û hunerê xo vano: ''Berzîya koyan do biba waranê heskerdoxan, sey Mem û Zîne ma do ge ge bibê destan ge ge zî bibê awazêkê zerrîye.''
Tarîx de xeylêk şar û xoverdayîşê kurdan pê rayîrê dengbêjan vîrê kurdan de ameyî qeydkerdene û heta ewroyî ameyî. Heftanîn de ewro gerîlayî hem şer kenê hem zî pê dengbêjîye hunerê xoverdayîşî anê ca.
Raywanîya tarîxî de helê xoverdayîşî qet vîrî ra nêşinê. Bedel giran bo zî tarîx nê wextan xo vîrî ra nêkeno. Seke xoverdayoxê Cengê Heftanînî Kawa zî vano: ''Ceng giran o, cengê kurdan o, gerîlayê HPGyî têgêrenê, adir danê dişmenan.''
Nê wextan de zî gerîlayî wezîfeyanê xo anê ca. Çunke Rayber Apo vano ''Eke cuyêke estba ganî azad biba.'' Coka cuya ke binê pencanê qirkeran de ya, cuye nîya.
